section_heading: Povijest
paragraph_text: Prvi stanovnici koji su se za stalno naselili u San Pedru došli su 1848. ili sljedeće godine. Oni su najvjerojatnije bili rodbina ribara koji su ranije gradili privremene nastambe na grebenima da bi se kasnije sklonili u sigurniju unutrašnjost za vrijeme pobune Maja iz Santa Cruza. U početku su samo četiri obitelji živjele na ovom području, ali su im se ubrzo pridružili drugi s područja Bacalara. Naselje je uskoro preraslo u selo s oko 30 kuća i 50-ak stanovnika. Naseljavanje Ambergris Cayea je tipičan predstavnik ovakvog naseljavanja. Izbjeglice koje su došle živjeti na ovo područje bili su ratari i ribari dok su živjeli na Yucatánu pa su se i nakon preseljenja u San Pedro nastavili baviti istim zanimanjima.<ref>